Duurder elektrisiteitstarief vir Pta'ners opgeskort | Maroela Media
Die Tshwane-metro het aangekondig dat hy van 17 Julie nie met die implementering van die onwettige verhoogde tarief vir die 2019/2020-termyn sal voortgaan nie. Dit volg ná volgehoue druk en 'n hofsaak wat AfriForum teen die munisipaliteit aanhangig gemaak het om die proses te stop.
Die afskaffing van 'n verhoogde tarief is egter nie finaal nie en Nersa moet nog 'n tarief vir die 2019/2020-termyn goedkeur. Dié besluit sal geneem word ná die sewe werksdae wat die Tshwane-metro het om aanvullende inligting aan Nersa te verskaf oor die tarief wat hy in werking wil stel.
Volgens Morné Mostert, AfriForum se hoof van plaaslikeregeringsake, verwelkom AfriForum dié aankondiging. "Ons is bly dat die verhoogde tarief nie langer gehef sal word nie. Die proses is van die begin af verkeerd gevolg. Ons verwelkom die Tshwane-metro se besluit om die vorige termyn se tarief weer toe te pas en die nodige goedkeuring van Nersa te kry voordat enige verhoging geïmplementeer word. Kragverbruikers sal nou die vorige termyn se tarief – dus sonder die verhoging – betaal."
Kommer oor impak van Transnet-staking
Wys net wat gedoen kan word met bevoegde mense en organisasies,kan julle dink wat gedoen kan word as ons ons eie staat gehad het met bevoegde polisie,hospitale, skole en geen diskriminerende wette om een groep van die bevolking te benaadeel nie.
Gaan die eenhede outomaties teruggegee word of moet ons vra daarvoor
Al wat die DA gebring het was hoer pryse en die strate lyk nog vuil en straatligte brand 24/7
… en sodra die winter inskop dan skop Eskom se eise ook in wat die verbruikers gereeld 'n skop in die maag gee. Maar wie gee om? Eskom glo hy is die enigste tandarts op die duikboot. En net hy kan 'n tand stop en dit gaan kos. Al gehoor van tande trek? Gee die arme tandmuis ook 'n slag wat hom toekom. Eskom sit met 47 000-16 000=31 000 te veel fat cats wat nie eens 'n ou muis kan vang nie.